
R E F E R A T   D E   A P R O B A R  E
privind repartizarea locuinţei  nr. 50 din Blocul 105 G, situat în 
 municipiul Brad,  strada Adrian Păunescu, nr. 2,  judeţul Hunedoara 

	

Locuința nr. 50 din Blocul 105 G, situat în municipiul Brad, strada Adrian Păunescu, nr. 2,  judeţul Hunedoara a fost deținută cu chirie de către defuncta Lupu Mărioara.
	Urmare înregistrării decesului acesteia, în conformitate cu prevederile art. 1834 din Noul Cod Civil, Contractul de locațiune nr.13779/15.05.2018 a încetat, locuința devenind astfel vacantă.
 Locuința a fost preluată în data de 06.12.2023 de către o comisie formată din agenți ai Serviciului Poliția Locală și funcționari din cadrul Serviciului Administrarea Domeniului Public și Privat, fiind întocmit în acest sens Procesul verbal nr. 55218/06.12.2023. 
	În contextul celor de mai sus am inițiat prezentul proiect de hotărâre prin care am propus repartizarea locuinţei nr. 50 din Blocul 105 G, situat în municipiul Brad, strada Adrian Păunescu, nr. 2, judeţul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Întrucât în evidențele Serviciului Administrarea Domeniului Public și Privat din cadrul aparatului de specialitate al Primarului Municipiului Brad există mai multe cereri depuse pentru repartizarea unei locuinţe, las la latitudinea Comisiei sociale din cadrul Consiliului Local al Municipiului Brad  să facă propuneri în acest sens.
	În susţinerea propunerii mele invoc prevederile Capitolului V Secţiunea 1 şi Secţiunea a 2-a din Noul Cod Civil şi ale art. 1 din H. G. nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ – teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome.

